Rolf Steffensen

Rolf Steffensen (født 31. august 1958) er en norsk politiker som representerer Arbeiderpartiet. Han ble valgt til ordfører i Hamarøy kommune i 2007 og gjenvalgt i 2011 for perioden frem til 2015. Han ble også valgt til leder i Salten Regionråd i slutten av 2011 for perioden frem til 2015.

Steffensen er utdannet candidatus theologiæ og praktiserte som sokneprest i Hamarøy menighet frem til han fikk ordførerembetet. Han er forfatter av dåpsboken «I Guds hånd» og var medforfatter av «Konfirmantbibelen - Veilederhefte», «Mitt fadderbarn» og «Hjemlængsel: vandringer i Knut Hamsuns rike».

Referanser

Eksterne lenker 
 Hjemmesiden til Hamarøy kommune. 

Ap-ordførere i Nordland
Ordførere i Hamarøy
Norske lutherske prester
Fødsler i 1958